Leon Kilat

Si Pantaleón Villegas y Soldi (Hulyo 27, 1873 - Abril 8, 1898, mas nailhan isip León Kilat) usa ka pamuno sa Sugbo panahon sa Rebelyong Pilipinhon batok sa Espanya. Si Leon Kilat taga Negros. Natawo siya sa Bacong, Negros Oriental. Sakop siya sa usa ka sirkus nga nagbiyahean ngadto sa Sugbo. Panahon sa rebelyon batok sa Espanya, si Leon Kilat nangulo sa mga rebelde sa Sugbo. Ang una nilang plano mao nga sugdan ang rebelyon sa Biernes Santo, Abril 8, 1898, apan si Leon Kilat napugos pag-iswag niini dihang nahibaw-an ang ilang mga plano. Misugod ang ilang rebelyon sa Dominggo sa Lukay, Abril 3, 1898. Si Leon Kilat gitraydoran ug gipatay sa Biyernes Santo, Abril 8, 1898 didto sa Carcar, Sugbo.

Ang kaisog ug kabayanihon ni Leon Kilat padayong gihandom sa mga Sugboanon pinaagi sa pagngalan og usa ka karsada alang kaniya. Ang giingong dalan nga giagian nila ni Leon Kilat gikan sa simbahan sa San Nicolas ngadto sa Fort San Pedro karon nailhan isip Kalye Tres de Abril.

Mga referensya

Mga natawo sa 1873
Mga natawo sa Hulyo 27
Mga Negrosanon
Mga nasodnong bayani sa Pilipinas
Mga namatay sa 1898
Mga namatay sa Abril 8